哀哀詞
作者：徐積
朝代：宋

paragraphs: 哀哀復哀哀，哀哀至此極。
孤兒與慈母，中路忽相失。
恍惚須臾閒，終日不復得。
誰復坐我堂，誰復入我室。
誰復飲兒酒，誰復哺兒食。
兒饑復誰念，兒寒復誰卹。
耳不聞慈語，目不見慈色。
譬如行路人，日遠如一日。
行人猶可期，遠道猶可追。
天窮地盡處，一日猶可歸。
哀哀復哀哀，此去無盡時。
誰言生離別，不知死別離。
君不見人已閉門鳥已棲，黄昏塚畔孤兒啼。